GRB TOČKA 1

**REPUBLIKA HRVATSKA**

**VA RAŽDINSKA ŽUPANIJA**

**OPĆINA CESTICA**

**KLASA: 400-08/21-01/**

**URBROJ: 2186/03-02-21-2**

**Cestica, \_\_\_\_\_\_ 2021.**

**POLUGODIŠNJI IZVJEŠTAJ O IZVRŠENJU**

**PRORAČUNA OPĆINE CESTICA**

**ZA 2021. GODINU**

**POLUGODIŠNJI IZVJEŠTAJ O IZVRŠENJU PRORAČUNA OPĆINE CESTICA**

**NA DAN 30.06.2021. GODINE**

Sadržaj, donošenje i dostava polugodišnjeg izvještaja o izvršenju proračuna propisan je odredbom članaka 108 – 113 Zakona o proračunu (NN 87/08, 136/12, 15/15) i Pravilnika o polugodišnjem i godišnjem izvještaju o izvršenju proračuna (NN 24/13, 102/17, 01/20 i 147/20). Slijedom navedenog, polugodišnji izvještaj sadrži slijedeće:

1. **Opći i posebni dio Proračuna**
2. **Izvještaj o zaduženju**
3. **Izvještaj o korištenju proračunske zalihe**
4. **Izvještaj o danim jamstvima i izdacima po jamstvima**
5. **Obrazloženje ostvarenja prihoda i primitaka, rashoda i izdataka**
6. **OPĆI I POSEBNI DIO PRORAČUNA**

Opći i posebni dio Proračuna sastavni je dio ovog Izvještaja, a iz njega je vidljivo ostvarenje prihoda i primitaka, te izvršenje rashoda i izdataka, a sve na četvrtoj razini računskog plana.

1. **IZVJEŠTAJ O ZADUŽENJU**

Tijekom izvještajnog razdoblja Općina Cestica nije se zaduživala.

1. **IZVJEŠTAJ O KORIŠTENJU PRORAČUNSKE ZALIHE**

Općina Cestica u izvještajnom razdoblju nije koristila proračunsku zalihu.

1. **IZVJEŠTAJ O DANIM JAMSTVIMA I IZDACIMA PO JAMSTVIMA**

Općina Cestica nije davala nikakva jamstva, niti nema nikakve izdatke po jamstvima.

1. **OBRAZLOŽENJE OSTVARENJA PRIHODA I PRIMITAKA, RASHODA I IZDATAKA PRORAČUNA OPĆINE CESTICA DO 30.06.2021. GODINE**

**PRIHODI PRORAČUNA OPĆINE CESTICA DO 30.06.2021. GODINE**

**Ukupni prihodi proračuna Općine Cestica za razdoblje do 30. lipnja 2021. godine ostvareni su u iznosu od 7.841.220,74 kune.**

**Prihodi poslovanja ostvareni su u iznosu od 7.806.930,18 kuna.**

Prihodi od poreza na dan 30. lipnja 2021. godine ostvareni su u iznosu od 3.378.252,90 kuna. Porez i prirez na dohodak od nesamostalnog rada ostvaren je u iznosu od 3.301.835,11 kuna.

Porez na imovinu ostvaren je u iznosu od 59.774,76 kuna, a odnosi se na stalni porez na nepokretnu imovinu (zemlju, zgrade, kuće i ostalo) ostvaren u iznosu od 14.050,00 kuna (porez na kuće za odmor i porez na korištenje javnih površina) i povremeni porez na imovinu ostvaren u iznosu od 45.724,76 kuna (porez na promet nekretnina). Porezi na robu i usluge ostvareni su u iznosu od 16.643,03 kune, a odnose se na porez na promet (porez na potrošnju alkoholnih i bezalkoholnih pića).Ostali prihodi od poreza nisu ostvareni.

Pomoći iz inozemstva i od subjekata unutar općeg proračuna na dan 30. lipnja 2021. godine ostvarene su u iznosu od 3.296.982,11 kuna, a odnose se na pomoći proračunu iz drugih proračuna ostvarenih u iznosu od 3.105.499,38 kuna (kompenzacijske mjere državnog proračuna), pomoći od izvanproračunskih korisnika ostvarene u iznosu od 34.195,50 kuna (javni radovi - HZZ), te kapitalne pomoći iz državnog proračuna temeljem prijenosa EU sredstava ostvarene u iznosu od 157.287,23 kuna (Projekt ZAŽELI).

Prihodi od imovine ostvareni su u iznosu od 608.287,02 kune. Prihodi od financijske imovine ostvareni su u iznosu od 8.331,54 kuna, a odnose se na prihode od zateznih kamata. Prihodi od nefinancijske imovine ostvareni su u iznosu od 599.955,48 kuna, a odnose se na naknade za koncesije ostvarene u iznosu od 1.975,02 kuna (Dimax d.o.o.), prihode od zakupa i iznajmljivanja imovine ostvarene u iznosu od 100.025,18 kuna (prihodi od zakupa poljoprivrednog zemljišta, prihodi od zakupa poslovnih objekata), te naknada za korištenje nefinancijske imovine ostvarene u iznosu od 497.955,28 kuna (naknada za korištenje prostora elektrane, spomenička renta, ostale naknade za korištenje nefinancijske imovine – naknada za promjenu namjene zemljišta, vodni doprinos 8%, dvorana).

Prihodi od upravnih i administrativnih pristojbi, pristojbi po posebnim propisima i naknada ostvareni su u iznosu od 497.760,17 kuna. Upravne i administrativne pristojbe ostvarene su u iznosu od 4.603,24 kune, ostale upravne pristojbe i naknade ostvarene u iznosu od 1.361,70 kuna (javnobilježničke pristojbe) i ostale pristojbe i naknade ostvarene u iznosu od 3.241,54 kune (naknada za zadržavanje nezakonito izgrađene građevine). Prihodi po posebnim propisima ostvareni su u iznosu od 110.261,31 kuna (doprinos za šume, refundacija troškova lokalnih izbora-Varaždinska županija). Komunalni doprinosi i naknade ostvareni su u iznosu od 382.895,62 kune, a odnose se na komunalni doprinos ostvaren u iznosu od 100.315,44 kune, komunalne naknade ostvarene u iznosu od 282.580,18 kuna (komunalna i grobna naknada).

Prihodi od prodaje proizvoda i robe, te pruženih usluga i prihodi od donacija ostvareni su u iznosu od 0,00 kuna. Donacije od pravnih i fizičkih osoba izvan općeg proračuna ostvarene su u iznosu od 0,00 kuna.

Kazne, upravne mjere i ostali prihodi ostvareni su u iznosu od 25.647,98 kuna (naplata prihoda – Hrvatske vode, kazne).

**Prihodi od prodaje nefinancijske imovine na dan 30. lipnja 2021. godine ostvareni su u iznosu od 34.290,56 kuna.**

Prihodi od prodaje neproizvedene dugotrajne imovine – zemljište nisu ostvareni. Prihodi od prodaje proizvedene dugotrajne imovine ostvareni su u iznosu od 34.290,56 kune, a odnose se na prodaju stambenih objekata, prodaju grobnica i grobnih mjesta. Prihodi od prodaje knjiga, umjetničkih djela i ostalih izložbenih vrijednosti ostvareni su u iznosu od 0,00 kuna.

**RASHODI PRORAČUNA OPĆINE CESTICA NA DAN 30.06. 2021. GODINE**

**Ukupni rashodi Proračuna Općine Cestica na dan 30.06.2021. godine izvršeni su u iznosu od 7.445.125,36 kuna.**

**Rashodi poslovanja izvršeni su u iznosu od 6.154.593,47 kuna.**

Rashodi za zaposlene izvršeni su u iznosu od 919.362,50 kuna. Plaće (bruto) izvršene su u iznosu od 712.136,07 kuna, a odnose se na plaće za redovan rad. Ostali rashodi za zaposlene izvršeni su u iznosu od 89.724,06 kuna, te doprinosi na plaću izvršeni su u iznosu od 117.502,37 kuna (doprinos za obvezno zdravstveno osiguranje).

Materijalni rashodi izvršeni su u iznosu od 2.777.994,59 kune. Naknade troškova zaposlenima izvršeni su u iznosu od 46.212,85 kuna, a odnose se na službena putovanja izvršena u iznosu od 3.300,00 kuna (dnevnice), naknade za prijevoz izvršene u iznosu od 21.781,85 kuna, te ostale naknade troškova zaposlenima izvršene u iznosu od 21.131,00 kuna (troškovi korištenja automobila u poslovne svrhe, loko vožnja). Rashodi za materijal i energiju izvršeni su u iznosu od 197.096,61 kuna, a odnose se na uredski materijal i ostali materijalni rashodi izvršeni u iznosu od 60.081,31 kuna (uredski materijal, literatura), energija izvršena u iznosu od 121.276,23 kune (električna energija, plin, motorni benzin), materijal i dijelovi za tekuće i investicijsko održavanje izvršeni u iznosu od 16.739,07 kuna. Rashodi za usluge izvršeni su u iznosu od 2.174.812,94 kune, a odnose se na usluge telefona, pošte i prijevoza izvršene u iznosu od 34.964,75 kuna, usluge tekućeg i investicijskog održavanja izvršene u iznosu od 578.142,76 kuna, usluge promidžbe i informiranja izvršene u iznosu od 207.606,45 kuna (mediji, tisak), komunalne usluge izvršene u iznosu od 37.575,42 kune (opskrba vodom, odvoz smeća, deratizacija i dezinsekcija, pričuva), zakupnine i najamnine izvršene u iznosu od 285.366,96 kuna, zdravstvene i veterinarske usluge izvršene u iznosu od 75.067,52 kune, intelektualne i osobne usluge izvršene u iznosu od 649405,36 kuna (ugovori o djelu, odvjetničke usluge, geodetsko – katastarske usluge, ostale intelektualne usluge), računalne usluge izvršene u iznosu od 8.721,35 kuna, te ostale usluge izvršene u iznosu od 297.962,37 kuna (uređenje naselja, održavanje zelenih površina). Ostali nespomenuti rashodi poslovanja izvršeni su u iznosu od 358.872,19 kuna, a odnose se na naknade za rad predstavničkih i izvršnih tijela, povjerenstava i slično izvršene u iznosu od 74.146,98 kuna, reprezentacija izvršena u iznosu od 10.646,00 kuna, članarine izvršene u iznosu od 10.000,00 kuna, pristojbe i naknade izvršene u iznosu od 1.353,25 kuna, te ostali nespomenuti rashodi poslovanja izvršeni u iznosu od 262.725,96 kuna (izdaci za protokol, ostali rashodi).

Financijski rashodi izvršeni su u iznosu od 114.926,59 kuna. Kamate za primljene kredite i zajmove izvršavani su u iznosu od 68.290,02 kuna. Ostali financijski rashodi izvršeni su u iznosu od 46.636,57 kuna, a odnose se na bankarske usluge i usluge platnog prometa izvršene u iznosu od 15.656,79 kuna, zatezne kamate izvršene u iznosu od 10.784,77 kuna te ostali nespomenuti financijski rashodi izvršeni u iznosu od 20.195,01 kuna (naknada Fini, naplata 5% prihod).

Subvencije su izvršene u iznosu od 249.608,61 kuna - Subvencije trgovačkim društvima, poljoprivrednicima i obrtnicima izvan javnog sektora, a odnose se na bespovratne potpore male vrijednosti, subvencije kod plaćanja komunalnog doprinosa, osiguranje usjeva.

Pomoći dane u inozemstvo i unutar općeg proračuna izvršene su u iznosu od 117.745,68 kuna, a odnose se na tekuće pomoći proračunskim korisnicima drugih proračuna, odnosno financiranje plaće učitelja u produženom boravku.

Naknade građanima i kućanstvima na temelju osiguranja i druge naknade izvršene su u iznosu 1.184.013,17 kuna. Ostale naknade građanima i kućanstvima iz proračuna, a odnose se na naknade građanima i kućanstvima u novcu izvršene u iznosu od 988.327,89 kuna (stipendije, jednokratne novčane pomoći rodiljama, sufinanciranje vrtića), te naknade građanima i kućanstvima u naravi izvršene u iznosu od 195.685,28 kuna (stanovanje, prehrana, socijalne pomoći).

Ostali rashodi izvršeni su u iznosu od 790.942,33 kuna. Tekuće donacije izvršene su u iznosu od 317.684,34 kune, a odnose se na tekuće donacije u novcu (sportašima, vatrogascima, udrugama). Kapitalne donacije izvršene su u iznosu od 162.336,86 kuna, a odnose se na kapitalne donacije neprofitnim organizacijama izvršene u iznosu od 130.686,86 kuna, te kapitalne donacije građanima i kućanstvima izvršene u iznosu od 31.650,00 kuna. Kazne, penali i naknade nisu izvršeni. Kapitalne pomoći izvršene su iznosu od 310.921,13 kuna, a odnosi se na sufinanciranje projekta aglomeracije i projekta PRŠI (širokopojasni internet).

**Rashodi za nabavu nefinancijske imovine na dan 30.06.2021. godine izvršeni su u iznosu od 1.290.531,89 kuna.**

Rashodi za nabavu neproizvedene dugotrajne imovine nisu izvršeni. Rashodi za nabavu proizvedene dugotrajne imovine izvršeni su u iznosu od 1.142.355,81 kuna. Građevinski objekti izvršeni su u iznosu od 1.052.229,29 kuna (modernizacija cesta na području Općine Cestica, komunalno opremanje zgrade POS-a). Postrojenja i oprema izvršeno je u iznosu od 90.126,52 kune, a odnosi se na uredsku opremu i namještaj izvršen u iznosu od 54.331,52 kune (laptopi, smart switch i usluga konfiguracije), uređaje, strojevi i oprema za ostale namjene izvršene u iznosu od 35.795,00 kuna (stolovi, stolice, dječje igralište), ulaganje u računalne programe izvršeno je u iznosu od 17.000,00 kuna (program za uredsko poslovanje). Rashodi za dodatna ulaganja na građevinskim objektima izvršeni su u iznosu od 148.176,08 kuna (izrada grobnica, nabava stolica i stolova).

**RAČUN FINANCIRANJA**

Primici od financijske imovine i zaduživanja nisu ostvareni. Izdaci za financijsku imovinu i otplate zajmova izvršeni su iznosu od 405.703,45 kuna (otplata kredita).

**POSEBNI DIO**

**RAZDJEL 001 OPĆINSKO VIJEĆE**

**00101 PREDSTAVNIČKA I IZVRŠNA TIJELA**

Predstavnička i izvršna tijela izvršena su u iznosu od 1.710.663,41 kuna. Rashodi funkcioniranja općinskog vijeća izvršeni su u iznosu od 77.346,98 kuna, a odnose se na službena putovanja - dnevnice izvršena u iznosu od 3.200,00 kuna, te naknade za rad predstavničkih i izvršnih tijela, povjerenstava i slično izvršeno u iznosu od 74.146,98 kuna, a odnose se na naknade za rad članovima predstavničkih i izvršnih tijela i upravnih tijela izvršeno u iznosu od 64.242,98 kuna i Naknade troškova službenog puta članovima predstavničkih i izvršnih tijela i upravnih vijeća izvršeno u iznosu od 9.904,00 kuna. Rashodi za usluge izvršeni su u iznosu 816.187,86 kuna, a odnose se na intelektualne i osobne usluge izvršene u iznosu od 649.405,36 kuna (ugovori o djelu, odvjetničke usluge, geodetsko-katastarske usluge, intelektualne usluge), ostale usluge izvršene u iznosu od 129.824,57 kuna (komunalna naknada – odmaralište Selce, upravne takse, trošak naplate prihoda poreza i prireza 1%), članarine izvršene u iznosu od 10.000,00 kuna, pristojbe i naknade izvršene u iznosu od 1.353,25 kuna (upravne i administrativne pristojbe, sudske pristojbe i javnobilježničke pristojbe), te ostali nespomenuti rashodi poslovanja izvršeni u iznosu od 25.604,68 kune (rashodi za protokol). Organizacija Dana općine nije izvršena. Financijski rashodi izvršeni su u iznosu od 757.751,32 kune, a odnose se na ostale nespomenute rashode poslovanja izvršene u iznosu od 237.121,28 kuna (lokalni izbori), kamate za primljene kredite i zajmove izvršeno u iznosu od 68.290,02 kune, ostale financijske rashode izvršene u iznosu od 46.636,57 kuna (bankarske usluge, zatezne kamate, ostali nespomenuti financijski rashodi (naplata 5% od prihoda)) i Ostali rashodi – Kazne, penali i naknade štete nisu izvršeni Izdaci za financijsku imovinu i otplate zajmova izvršeni su iznos od 405.703,45 kuna (otplata kredita). Protokol i reprezentacija izvršene su u iznosu od 10.646,00 kuna. Širokopojasni Internet izvršen je u iznosu od 48.731,25 kuna.

**RAZDJEL 002 JEDINSTVENI UPRAVNI ODJEL**

**00201 JAVNA I UPRAVNA ADMINISTRACIJA**

Funkcioniranje jedinstvenog upravnog odjela izvršeno je u iznosu od 1.243.246,69 kuna. Rashodi za zaposlene izvršeni su u iznosu od 692.285,32 kuna, a odnose se na plaće za redovan rad izvršen u iznosu od 517.220,05 kuna, ostali rashodi za zaposlene izvršeni u iznosu od 89.724,06 kuna, doprinosi za obvezno zdravstveno osiguranje izvršeno u iznosu od 85.341,21 kuna. Rashodi za materijal, energiju i usluge izvršeni su u iznosu od 222.958,04 kuna, a odnose se na službena putovanja-dnevnice izvršena u iznosu od 100,00 kuna, naknade za prijevoz izvršeno u iznosu od 19.526,00 kuna, ostale naknade troškova zaposlenima izvršeno u iznosu od 9.183,00 kuna (korištenje privatnog automobila u službene svrhe), uredski materijal i ostali materijalni rashodi izvršeni u iznosu od 27.690,53 kune (uredski materijal, literatura, časopisi), energija izvršena u iznosu od 29.066,33 kuna (plin, motorni benzin), materijal i dijelovi za tekuće i investicijsko održavanje izvršeno u iznosu od 16.739,07 kuna, usluge telefona, pošte i prijevoza izvršene u iznosu od 34.964,75 kuna, usluge tekućeg i investicijskog održavanja izvršene u iznosu od 20.935,29 kuna (čišćenja dimnjaka, servis računala, popravak projektora, servis trimera, održavanje wifi4eu sustava), komunalne usluge izvršene u iznosu od 36.096,32 kune (opskrba vodom, odvoz smeća, pričuva), zakupnine i najamnine izvršene u iznosu od 9.794,90 kuna (najam fotokopirnog aparata), računalne usluge izvršene u iznosu od 8.721,35 kuna, ostale usluge izvršene u iznosu od 10.140,50 kuna (voda, zaštita na radu, održavanje sustava groblja). Pomoći dane u inozemstvo i unutar općeg proračuna nisu izvršene. Rashodi za nabavu nefinancijske imovine izvršeni su u iznosu od 54.331,52 kune, a odnose se na postrojenja i oprema (laptopi, namještaj, računalni program). Program javnih radova – radom za zajednicu i sebe izvršen je u iznosu od 18.185,96 kuna. Aktivnost ZAŽELI – Program zapošljavanja žena izvršena je u iznosu od 255.485,85 kuna, a odnosi se na nabavu materijala, plaće gerontodomaćica, voditelja projekta.

**00202 KOMUNALNE DJELATNOSTI – TEKUĆE ODRŽAVANJE**

Program Komunalne djelatnosti – tekuće održavanje izvršeno je u iznosu od 815.971,66 kuna. Rashodi za materijal i energiju izvršeni su u iznosu od 92.209,90 kuna, a odnosi se na električnu energiju i motorni benzin, a rashodi za usluge izvršeni su u iznosu od 716.683,87 kuna, a odnose se na usluge tekućeg i investicijskog održavanja postrojenja i opreme, tekuće održavanje groblja, održavanje cesta i putova, ostalo tekuće održavanje, zacjevljenje potoka-iskop jaraka, tekuće održavanje-zemljani radovi, tekuće održavanje-asfalterski i betonski radovi, tekuće održavanje smetišta, deratizacija i dezinsekcija, ostale komunalne usluge, uređenje naselja, održavanje zelenih površina, ostale nespomenute usluge. U Program komunalne djelatnosti – tekuće održavanje uključena je i stavka zbrinjavanja građevinskog otpada koja je izvršena u iznosu od 7.077,89 kuna, a prema Odluci o sufinanciranju.

**00203 KOMUNALNE DJELATNOSTI – INVESTICIJE**

Program komunalne djelatnosti – investicije izvršeni je u iznosu od 1.687.510,25 kuna.

Uređenje parkova izvršeno je u iznosu od 24.500,00 kuna.

Dodatna ulaganja na građevinskim objektima izvršeno je u iznosu od 98.491,08 kuna, a odnose se na nabavu aparata za uklanjanje vlage, nabava stolica i stolova za društveni dom Otok Virje.

Otkup nekretnina nije izvršavan.

Sanacija klizišta nije izvršena.

Izgradnja cesta po programu izgradnje izvršena je u iznosu od 686.923,31 kuna, a odnosi se rekonstrukciju NC na području općine Cestica.

Plinovod, vodovod i kanalizacija izvršeno je u iznosu od 262.189,88 kuna – aglomeracija.

Uređenje groblja izvršeno je u iznosu od 60.980,00 kuna (izgradnja grobnica na groblju u Cestici).

Energetski i komunalni vodovi izvršeno je u iznosu od 189.120,00 kuna – ušteda u javnoj rasvjeti.

Društveno poticajna stanogradnja – POS – komunalno opremanje izvršeno je u iznosu od 243.180,98 kuna (javna rasvjeta, priključak vode, plinovod, priključak plina).

Izgradnja ostalih objekata izvršena je u iznosu od 122.125,00 kuna, a odnosi se na asfaltiranje staze-NC Kolarovec, asfaltiranje ulice A. Šenoe, Radovec.

**00204 RAZVOJ GOSPODARSTVA**

Program razvoja gospodarstva izvršen je u iznosu od 135.632,93 kune, a odnosi se na subvencije poljoprivrednicima i obrtnicima (subvencioniranje kamata, oslobođenje 50% kom. doprinosa, bespovratne potpore male vrijednosti).

**00205 RAZVOJ POLJOPRIVREDE**

Program razvoja poljoprivrede izvršeni je u iznosu od 169.505,19 kuna, a odnosi se na zdravstvene i veterinarske usluge izvršene u iznosu od 75.067,52 kune, te subvencije poljoprivrednicima i obrtnicima izvršene u iznosu od 94.437,67 kuna (bespovratne potpore male vrijednost, osiguranje usjeva).

**00206 SOCIJALNA SKRB**

Program Socijalna skrb izvršeni je u iznosu od 290.035,28 kuna, a odnosi se na naknade građanima i kućanstvima u novcu izvršeno u iznosu od 3.150,00 kuna (pomoć za ogrjev), naknade građanima i kućanstvima u naravi izvršeno u iznosu od 195.685,28 kuna (plaćanje troškova stanovanja, prehrane školske djece, jednokratne novčane pomoći), jednokratne pomoći rodilja izvršeno u iznosu od 42.000,00 kuna i Naknade građanima i kućanstvima u novcu izvršene u iznosu od 49.200,00 kuna (uskrsnice umirovljenicima).

**00207 ZAŠTITA OD POŽARA I CIVILNA ZAŠTITA**

Program zaštite od požara i civilna zaštita izvršeni je u iznosu od 178.220,00 kuna, a odnosi se na tekuće donacije u novcu izvršeno u iznosu od 146.570,00 kuna, kapitalne donacije građanima i kućanstvima izvršene u iznosu od 31.650,00 kuna. Oprema za civilnu zaštitu nije izvršeno.

**00208 KULTURA, INFORMIRANJE, UDRUGA GRAĐANA**

Program Kultura, informiranje, usluga građana izvršen je u iznosu od 333.396,04 kune, a odnosi se na usluge promidžbe i informiranja izvršeno u iznosu od 207.606,45 kune (elektronski mediji i tisak, glas Općine), tekuće donacije udrugama građana u novcu izvršene u iznosu od 72.378,34 kuna i kapitalne donacije izvršene u iznosu od 53.411,25 kuna.

**00209 ŠPORT I REKREACIJA**

Program Sport i rekreacija izvršeni je u iznosu od 152.271,61 kuna, a odnosi se na tekuće donacije u novcu izvršene u iznosu od 74.996,00 kuna, kapitalne donacije neprofitnim organizacijama izvršene u iznosu od 77.275,61 kuna (uređenje prostorija NK Dinamo Babinec, uređenje prostorija NK Vratno).

**00210 ODGOJNO OBRAZOVNI SUSTAV**

Program Odgojno obrazovni sustav izvršeni je u iznosu od 1.114.837,74 kuna.

Predškolski odgoj izvršen je u iznosu od 681.500,00 kuna, a odnosi se na naknade građanima i kućanstvima u novcu (sufinanciranje dječjeg vrtića), a tekuće donacije izvršene su u iznosu od 0,00 kuna (darovi za djecu predškolske dobi).

Osnovno obrazovanje izvršeno je u iznosu od 141.485,68 kuna, a odnosi se na financiranje učitelja u produženom boravku, tekuće donacije u novcu (organizacija natjecanja za učenike i mentore).

Stipendije i školarine izvršene su u iznosu od 205.400,00 kuna.

Najam sportske dvorane izvršeno je u iznosu od 67.683,32 kune, a najam novog školskog prostora izvršeno je u iznosu od 18.768,74 kuna.

**00211 RAZVOJ TURIZMA**

Program Razvoj turizma izvršen je u iznosu od 19.538,01 kuna, a odnosi se na subvencije – bespovratne potpore male vrijednosti.

. Načelnik:

Mirko Korotaj